Sleeping with ghosts

La schibetta dal mais da David Spinnler

Placebo - cun brama haja spetgà l'album ch'è lura vegnì be direct sin plazza 3 da la parada da hits en Svizra. Co quai - stattan ussa tants sin Placebo?
Placebo - il trio da Londra cun la figura centrala Brian Molko - in tip androgin - in che po esser ina fora-tgil arroganta ma ch'è atgnamain in char soci - Placebo restan fidaivels a lur sound spezial - cun la vusch in pau cridulenta da Molko - e cun in tarpun da sound da ghitarra bass, clavazin e battaria cha para da far concurrenza a la vusch - ma che sa maschaida per propi cun ella e producescha a la fin in sound unì - sound ch'è simplamain Placebo.
Il terz album dals Englais è intensiv... forsa difficil per quels che n'enconuschan betg anc Placebo - ma bellezza per quels che han gia gugent quels tips e lur musica.
Per quai din er ils ins critichers: emblida Placebo - quel givel da Molko va propi sin ils gnervs - ed ils auters sa perdan via e din: quest è il meglier album da Placebo - in album che fa vegnir dependent - in che na persvada forsa betg anc 100% suenter il track 1 - ma suenter il track 12 èsi a fin - lura na pos pli - lura es en il Placeboworld. Dal rest: il toc il pli genial è il numer 8 – "Special Needs".

Placebo - Sleeping with ghosts - Virgin 
www.placeboworld.co.uk

La schibetta dal mais - proponida dal Battaporta dal Radio Rumantsch